# Opdateret information til tilgængelighedserklæringer

*Den 26-02-2021*

Dette dokument indeholder opdateret information for de biblioteker, der er gået i produktion med relsease 32, og som kan indsættes direkte i WAS-tool.

Alle felter markeret med GRÅT skal indsættes igen. Husk at være opmærksom på jeres egne lokale tilføjelser.

Det er angivet, hvilken overskrift i WAS-tool, teksten passer til.

# WAS-tool-overskrift: Evalueringsrapporter

FØLGENDE INDSÆTTES:

Bibliotekernes fælles hjemmesidesystem, som driftes af Det Digitale Folkebibliotek, er med udgangspunkt i Københavns Kommunes Bibliotekers hjemmeside, <https://bibliotek.kk.dk>, blevet testet af konsulentfirmaet Sensus.

[Indsæt selv beskrivelse af, hvordan I har testet lokalt indhold]

# Was-tool-overskrift: Ikketilgængeligt indhold

## Was-tool-underoverskrift: **Overholder ikke webtilgængelighedsloven**

FØLGENDE INDSÆTTES:  
**Inputfelter og knapper (WCAG 2.4.6 “Overskrifter og etiketter” )**  
Der er eksempler på, at inputfelter eller knapper mangler en label, fx søgeknappen.

**Layout (WCAG 1.3.1 “informationer og relationer” )**  
Der er eksempler på, at formularer indeholder elementer, som hører logisk sammen, men som ikke er grupperet. Fx kategorier under arrangementer.

**Tastatur (WCAG 2.1.1 “Tastatur”)**   
Der er funktioner, der ikke kan betjenes fuldt ud via tastatur, fx. filtrering / søgning på arrangementer, kontaktformularen.

**Fokusrækkefølge (WCAG 2.4.3 “Fokusrækkefølge” )**  
Der er eksempler på, at fokuserbare komponenter ikke opnår fokus i en rækkefølge, der bevarer meningen eller betjeningsmulighederne, fx er overskrifter er ikke semantisk HTML i standardoverskriften på sektionssider, og overskriften på siden /registration er opmærket med h2, men bør være h1.

**Billeder (WCAG 1.1.1 “Ikke-tekstbaseret indhold” )**  
Der er eksempler på, at dekorative billeder ikke er skjult for skærmlæsere (tom alt-tag mangler). Endvidere mangler der beskrivende tekster til billeder, der indsættes i indholdsfelter.

## WAS-tool-underoverskrift: **Uforholdsmæssig stor byrde**

FØLGENDE INDSÆTTES:

**Inputfelter og unikke id´er (WCAG 1.3.1)**   
Der er eksempler på at inputfelter har samme id´er, hvor disse burde være unikke.

**Linkede billeder (WCAG  2.4.4 “Formål med links”)**   
Der er eksempler på, at billeder ikke har en beskrivende linktekst, fx. oversigten over biblioteker.

**Fokusrækkefølge (WCAG 2.4.3 “Fokusrækkefølge” )**  
Navigation i forsidekarruseller via tabulering er vanskelig, man møder mange gentagelser ved brug af skærmlæser og kan kun få fat i det første materiale. Datovælger på oversigten over arrangementer får ikke fokus, når den åbnes.

**Synligt fokus (WCAG 2.4.7 “Synligt fokus”)**  
Der er flere eksempler på, at der mangler synligt fokus, fx. i nyhedsoversigten, forsidekarrusel.

**Kontrast (WCAG 1.4.3)**   
Der er eksempler på, at kontrasten er for lav, fx. tekster i overlays på forskellige indholdstyper samt forsidekarrusel, pile til navigation, og hjælpetekster."

## WAS-tool-underoverskrift: **Initiativer for at opnå en højere grad af webtilgængelighed**

FØLGENDE INDSÆTTES:

Det Digitale Folkebibliotek, som leverer bibliotekernes hjemmesidesystem, har iværksat flere initiativer for at sikre webtilgængeligheden på webstedet. De konkrete tekniske fejl og mangler, som er blevet identificeret i undersøgelserne af webtilgængeligheden, er gennemgået og udbedres, såfremt der ikke er tale om uforholdsmæssig stor byrde. Derudover er der lavet vejledning og undervisningsmateriale til bibliotekernes webredaktører.

Foreningen har i den løbende drift og udvikling af hjemmesiden fokus på at udbedre de kendte udeståender. Derudover gennemføres en ny test af den tekniske tilgængelighed.  
  
Det Digitale Folkebibliotek har endvidere sat gang i udviklingen af næste generation af hjemmesiden. Her stilles der krav om tilgængelighed som en del af udviklingen. Dette skal sikre, at den kommende version af sitet lever op til loven om tilgængelighed.